ז'פרן סוארס

ז'פרן איסק סוארס ברמודס (בספרדית: Jeffrén Isaac Suárez Bermúdez; נולד ב-20 בינואר 1988) הוא כדורגלן ספרדי-ונצואלי שמשחק בעמדות הקיצוני והחלוץ בלמפון ווריירס מהליגה השנייה בתאילנד.

ראשית חיו
ז'פרן נולד בסיואד בוליבר שבוונצואלה. בגיל שנה היגרה משפחתו לאי טנריפה. ז'פרן החל לשחק כדורגל בגיל חמש במחלקת הנוער של טנריפה.

קריירת מועדונים
בשנת 2004 עבר ז'פרן לברצלונה לאחר שאותר על ידי סקאוט של המועדון. בשנת 2006 הוא קודם לקבוצת המילואים ברצלונה אתלטיק. הוא הופיע לראשונה במדי הקבוצה הבוגרת של ברצלונה ב-25 באוקטובר 2006, כאשר נכנס כמחליף במקום חבייר סביולה בניצחון 0–4 את בדאלונה במסגרת גביע המלך. בשלוש עונות בברצלונה ב' ז'פרן הופיע ב-82 משחקים, בהם כבש 14 שערים.

בטרום עונת  קודם ז'פרן לקבוצה הבוגרת של ברצלונה וחדל מלשחק בקבוצת המילואים. ב-19 בדצמבר 2009 הוא נכנס כמחליף במקום תיירי הנרי בגמר אליפות העולם לקבוצות 2009, בו ניצחה ברצלונה 1–2 את אסטודיאנטס לה פלאטה. יומיים לאחר מכן נפצע בשריר ברגלו במשחק ידידות שנערך בכווית, נגד קזמה. בעקבות הפציעה הוא נעדר כ-5 שבועות.

ב-10 בפברואר 2010 חתם ז'פרן על חוזה חדש בברצלונה, עד יוני 2012, וסעיף השחרור שלו נקבע ל-10 מיליון אירו. ב-3 באפריל הוא כבש את שער הבכורה שלו בלה ליגה, בניצחון 1–4 על אתלטיק בילבאו. באותו חודש כבש שער נוסף בניצחון הביתי 1–3 את חרס. באותה עונה ערך ז'פרן 18 הופעות, בהן כבש שני שערים בלבד.

בעונה לאחר מכן, ב-29 בנובמבר 2010, נכנס ז'פרן כמחליף במשחק הקלאסיקו מול ריאל מדריד, וכבש את השער האחרון במשחק, שהסתיים בניצחון 0–5 של ברצלונה.

ב-4 באוגוסט 2011 עבר ז'פרן לספורטינג ליסבון, ששילמה עבורו כארבעה מיליון אירו. הוא חתם בקבוצה הפורטוגלית על חוזה לחמש שנים, וסעיף השחרור שלו נקבע ל-30 מיליון אירו. ז'פרן ערך את הופעת הבכורה שלו במדי ספורטינג ב-13 באוגוסט, במשחק שהסתיים בתיקו 1-1 מול אולהאננסה. במהלך עונתו הראשונה בקבוצה סבל מבעיות פיזיות שונות, שמנעו ממנו לשחק באופן קבוע. הוא חזר לבסוף למגרשים ב-11 במרץ 2012, למשחק נגד ויטוריה דה גימארייש. במשחק זה שיחק 12 דקות בלבד, בהן כבש שני שערים וסייע לספורטינג לנצח 0–5. בעונתו השנייה בפורטוגל הופיע ב-21 משחקים, בהם כבש שלושה שערים בלבד.

ב-1 בפברואר 2014 ז'פרן חזר ללה ליגה, כאשר חתם בקבוצת ריאל ואיאדוליד על חוזה לשלוש וחצי עונות. הוא ערך את הופעת הבכורה שלו בקבוצה כשבוע לאחר חתימתו, במשחק נגד אלצ'ה. במשחק זה, שהסתיים בתוצאה 2-2, הוא בישל את שער השוויון, אך דקה בלבד לאחר מכן הוא ירד מהדשא בעקבות פציעה. בחצי עונה הוא הופיע ב-11 משחקים במדי ויאדוליד. בסיום העונה ויאדוליד ירדה לליגה הספרדית השנייה, לאחר שסיימה במקום ה-19 בלה ליגה.

ב-10 ביולי 2017 חתם סוארס בגראסהופרס ציריך.

נבחרת לאומית
ז'פרן לקח חלק בזכייה של נבחרת ספרד עד גיל 19 באליפות אירופה עד גיל 19 בשנת 2006. בטורניר זה הוא שיחק שמונה משחקים וכבש שלושה שערים. בשנת 2011 הוא זכה עם נבחרת ספרד עד גיל 21 באליפות אירופה עד גיל 21. הוא שיחק בטורניר זה שישה משחקים והבקיע שער אחד.

בשנת 2007 הוצע לז'פרן להכלל בסגל נבחרת ונצואלה לקופה אמריקה 2007, אך הוא דחה את ההצעה.

עקב אי זימונו של ז'פרן לנבחרת ספרד הבוגרת, הוא גילה רצון לשחק בנבחרת ונצואלה, אפשרות שהוא עצמו שלל בריאיון עם עיתונאי ונצואלי בשנת 2010.

תארים
ברצלונה
 אליפות ספרד: , , 
 גביע המלך הספרדי: 
 ליגת האלופות: , 
 אליפות העולם לקבוצות: 
 הסופר קאפ האירופי: 
 הסופר קאפ הספרדי: , 

נבחרת ספרד עד גיל 19
 אליפות אירופה עד גיל 19: 

נבחרת ספרד עד גיל 21
 אליפות אירופה עד גיל 21: 2011

קישורים חיצוניים

הערות שוליים 

כדורגלנים ונצואלים
חלוצי כדורגל ספרדים
כדורגלנים ספרדים
חלוצי כדורגל ונצואלים
כדורגלני ברצלונה אתלטיק
כדורגלני ברצלונה
כדורגלני ספורטינג ליסבון
כדורגלני ריאל ואיאדוליד
כדורגלני אויפן
כדורגלני גראסהופרס ציריך
כדורגלני סלאבן בלופו
כדורגלני נבחרת ונצואלה
ספורטאים ספרדים בבלגיה
ספורטאים ספרדים בקפריסין
ספורטאים זרים בפורטוגל
ספורטאים זרים בבלגיה
ספורטאים זרים בשווייץ
ספורטאים זרים בקפריסין
ספורטאים זרים בקרואטיה
ספורטאים זרים באיחוד האמירויות הערביות
ספורטאים זרים בתאילנד
ונצואלים שנולדו ב-1988
ספרדים שנולדו ב-1988